ດິນຟ້າອາກາດບໍ່ດີ ຍັງເປັນອຸບປະສັກ ຕໍ່ການຊອກຫາ ເຮືອບິນ AirAsia
ພວກດຳນ້ຳ ຈຳເປັນ ຕ້ອງຖອຍກັບ ຍ້ອນອາກາດມືດມົນ ຫຼັງຈາກດຳລົງໄປ ເກືອບຮອດ ບ່ອນທີ່ສົງໄສວ່າ ເຮືອບິນລຳນັ້ນຕົກ.
ບັນດາທີມຊອກຄົ້ນ ແລະກູ້ໄພອິນໂດເນເຊຍ ໄດ້ຟື້ນການ ຊອກຫາຊາກຫັກພັງຂອງເຮືອບິນໄອພົ່ນໂດຍສານຂອງສາຍ ການບິນ Air Asia ທີ່ໄດ້ຫາຍສາບສູນໄປໃນວັນອາທິດແລ້ວ ນີ້ ຫຼັງຈາກໄດ້ພົບເຫັນ  ໃນທະເລ Java ນັ້ນ ເຖິງຢ່າງໃດກໍດີ ການຊອກຄົ້ນຍັງສືບຕໍ່ ໄດ້ຮັບອຸບປະສັກຕ່າງໆ ຍ້ອນດິນຟ້າອາກາດບໍ່ດີ ພວກດຳນ້ຳຈຳເປັນຕ້ອງຖອຍກັບ ໃນ ວັນອາທິດມື້ນີ້ ຫຼັງຈາກດຳລົງໄປເກືອບຮອດບ່ອນທີ່ສົງໄສວ່າ ເຮືອບິນລຳນີ້ຕົກລົງນັ້ນ ຄວາມພະຍາຍາມໃນການຊອກຄົ້ນແລະກູ້ໄພ ໄດ້ຊັກຊ້າລົງຢ່າງຫຼວງຫຼາຍໃນຫວ່າງສອງ ສາມມື້ຜ່ານມານີ້ ຍ້ອນຝົນຕົນໜັກ ແລະລົມແຮງ ທີ່ພາໃຫ້ເກີດຄື້ນຟອງສູງ ແລະກະແສ ນ້ຳໄຫລແຮງ ພວກທີມກູ້ໄພຫວັງວ່າ ຈະໄປຮອດບ່ອນທີ່ພວກເຂົາເຈົ້າເຊື່ອວ່າເປັນລຳໂຕເຮືອບິນ ເພື່ອ ນຳເອົາຊາກສົບພວກທີ່ເສຍຊີວິດອອກມາ ແລະເອົາເຄື່ອງບັນທຶກສຽງຖ້ຽວບິນ ອັນທີ່ເອີ້ນວ່າ  ທີ່ຕິດຕັ້ງໄວ້ ຢູ່ທາງຫາງຂອງເຮືອບິນນັ້ນ ບັນດາເຈົ້າໜ້າທີ່ອິນໂດເນເຊຍ ກ່າວວ່າ ມາຮອດປັດຈຸບັນນີ້ ໄດ້ດຶງສົບ ຂຶ້ນມາໄດ້ແລ້ວ 31 ສົບ ຫຼັງຈາກພົບເຫັນອີກສົບນຶ່ງໃນວັນອາທິດມື້ນີ້